

SAJTÓKÖZLEMÉNY

2022. március 4.

**Innen tudhatja meg, mennyi gépjárműadót kell fizetnie**

**Február közepe óta érkeznek az autósok elektronikus tárhelyére a gépjárműadóval kapcsolatos értesítések, határozatok a Nemzeti Adó- és Vámhivataltól (NAV). Aki nem nyitja meg időben a dokumentumot, nem tudja meg, mennyit kell fizetnie március 15-éig.  A késedelem sokba kerülhet.**

Határozatot azok kapnak a NAV-tól, akiknek a tavalyihoz képest változott a gépjárműadójuk. Akiknek az adója nem változik, emlékeztető értesítést kapnak.

A gépjárműadó első részletét 2022. március 15-ig,a másodikat pedig szeptember 15-ig kell befizetni. Ha valaki elmulasztja a határidőket, késedelmi pótlékra számíthat. Az adót kerekítés nélkül, forintra pontosan kell megfizetni

**a 10032000-01079160 számú, NAV Belföldi gépjárműadó bevételi számlára**.

Aki a banki átutalást választja, a közleménybe az adószámát, illetve az adóazonosító jelét írja be, ne a rendszámát!

**Az elektronikusan kapott dokumentumokat mihamarabb érdemes megnyitni, mert különben 30 nap után automatikusan törlődnek. Ha megnyitás után a tartós tárba helyezik a dokumentumot, később is visszakereshető a pontos összeg.**

A tárhelyen az értesítő emailben kapott linkre kattintva, (vagy a [https://tarhely.gov.hu/](https://tarhely.gov.hu/levelezes/uzenetek/beerkezett) linket megnyitva) azonosított módon lehet belépni. Ha valaki elfelejtette az elektronikus tárhelyéhez a jelszót, e-mail-címét beírva jelszó-emlékeztetőt kérhet.

**Nemzeti Adó- és Vámhivatal**

*Dr. Kis Péter András*

*szóvivő*

*06305429418*

[*sajto@nav.gov.hu*](mailto:sajto@nav.gov.hu)

**Nemzeti Adó- és Vámhivatal**

Honlap: <https://nav.gov.hu> ­ Video FTP server: <https://media.nav.gov.hu/media>

Híreinket kövesse a közösségi oldalakon is! [](https://www.facebook.com/NAVprofil) [](https://www.instagram.com/nav_hivatalos/) [](https://www.linkedin.com/company/nav-ntca/mycompany/?viewAsMember=true)